શહેરમાં વિક્ટોરિયાને હાંકતા ઘોડાઓ સાથે આચરવામાં આવતી ક્રૂરતા સામે NGO દ્વારા કરવામાં આવતા વિરોધ અને ઘોડાઓને જવા માટેના રસ્તાઓ પર ચાલતા રિપેરિંગકામને કારણે સાંકડા થતા રસ્તાઓને લીધે એને અવરજવરમાં ભારે મુશ્કેલીઓ નડતી હતી. પરિણામે મુંબઈ ટ્રાફિક પોલીસે શહેરમાં વિક્ટોરિયાની અવરજવર માટે એક ટાઇમ-શિડ્યુલ બનાવ્યું છે. વળી શહેરના ત્રણ વિસ્તારોને બાદ કરતાં તમામ સ્થળોએ એના પર પ્રતિબંધ મૂક્યો છે. અત્યારે વિક્ટોરિયાને ફોર્ટ, NS રોડ તથા ગોરાઈ વિસ્તારમાં જ ચલાવવાની મંજૂરી આપવામાં આવી છે.